Vrou op plaas deur weerlig getrefArgieffoto (Foto: ELTC, Pixabay) ŉ 49-jarige vrou is dood toe sy Vrydagmiddag op ŉ Vrystaatse plaas deur weerlig getref is. Ineke van Huyssteen, woordvoerder van ER24, het gesê die voorval het omstreeks 16:30 op ŉ plaas buite Ladybrand plaasgevind. “Toe paramedici by die toneel aankom, het hulle die vrou op die grond aangetref. Sy was met ŉ kombers toegemaak,” het Van Huyssteen gesê. “Die vrou het erge brandwonde aan die voorkant van haar liggaam opgedoen.” Van Huyssteen het gesê die vrou het geen tekens van lewe getoon nie en is op die toneel dood verklaar. Die polisie was op die toneel en ondersoek die omstandighede rondom haar dood.